《和林君作起叔梅诗韵》
宋代·陈藻

林逋没后几星霜，苦要吟梅弄爝光。
两处湖光看共色，一家诗句嗅同香。
花开再绝谈玄白，驽老那能逐乘黄。
又恐来冬随计吏，仙霞不管似羊肠。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。